A párt 1944. július 30-án alakult, még abban az időszakban, amikor Francia Indokína a Japán Birodalom megszállása alatt állt. A pártot elsősorban olyan egyetemisták, értelmiségiek és polgári gondolkodásúak hozták létre, akik elutasították mind a francia gyarmati státuszt, mind a japán megszállást. A párt létrehozásának fő szervezője az akkor 28 éves Dương Đức Hiền volt, aki Vietnám északi, japán megszállás alatt álló részéből délre - a Vichy-kormány által igazgatott területre - utazott, hogy ott élő értelmiségiek bevonásával szervezze meg a pártot. Megalakulását követően a párt csatlakozott a Viet Minhhez, majd 1945-ben, a japán megszállás végeztével és a Vietnámi Demokratikus Köztársaság (Észak-Vietnám) megalakulásával részt vettek az első parlamenti választáson is, ahol a 302 tagú parlamentben 45 helyet szereztek, és ők adták a parlament elnökhelyettesét.